ไทยพาณิชย์กำไรพุ่งกว่า 20%มั่นใจทั้งปีเข้าเป้าทุกด้าน
ธนาคารไทยพาณิชย์ (SCB)โชว์กำไรสูงโดยไตรมาส 3 มีกำไรสุทธิ&nbsp;&nbsp; 6,479.48 ล้านบาท&nbsp; คิดเป็นกำไรสุทธิต่อหุ้น 1.91 บาท มากกว่าไตรมาส2 ที่ทำได้ 5,315 ล้านบาท
20 ต.ค. 2553

ธนาคารไทยพาณิชย์ (SCB)โชว์กำไรสูงโดยไตรมาส 3 มีกำไรสุทธิ   6,479.48 ล้านบาท  คิดเป็นกำไรสุทธิต่อหุ้น 1.91 บาท มากกว่าไตรมาส2 ที่ทำได้ 5,315 ล้านบาท 
นายวิชิต สุรพงษ์ชัย ประธานกรรมการบริหาร SCB กล่าวว่า ผลกำไรสุทธิในไตรมาส 3 เติบโตแข็งแกร่งมาจาก 3 ปัจจัยหลัก ได้แก่ ธนาคารสามารถขยายสินเชื่อเพิ่มขึ้น 9.8% เทียบกับปีก่อนหน้าตามการฟื้นตัวทางเศรษฐกิจของประเทศ โดยเป็นการขยายตัวของสินเชื่อในทุกกลุ่มลูกค้า โดยเฉพาะลูกค้าธุรกิจขนาดเล็ก (small SME) และลูกค้าสินเชื่อรถยนต์ซึ่งเป็นกลุ่มที่ ธนาคารได้ตั้งเป้าหมายที่จะขยายส่วนแบ่งทางการตลาดมาตั้งแต่ต้นปี
ด้านคุณภาพสินเชื่อปรับตัวดีขึ้นอย่างชัดเจนโดยสินเชื่อด้อยคุณภาพ (NPL) ได้ลดลงมาอยู่ที่ 3.98% ซึ่งเป็นระดับต่ำที่สุดในรอบ 10 ปี ขณะที่อัตราส่วนค่าเผื่อหนี้สงสัยจะสูญต่อสินเชื่อด้อยคุณภาพปรับตัวสูงขึ้นเกินกว่าระดับ 100% เป็นครั้งแรก การปรับตัวที่ดีขึ้นของคุณภาพสินเชื่อสะท้อนถึงการปรับตัวดีขึ้นของเศรษฐกิจไทย รวมถึงความเข้มแข็งในระบบการให้สินเชื่อและการบริหารความเสี่ยงของธนาคาร
สำหรับผลกำไรสุทธิปรับตัวดีขึ้นอย่างมากปัจจัยหลักมาจาก รายได้ดอกเบี้ยสุทธิที่โตขึ้น 7.9% จากการเติบโตของส่วนต่างอัตราดอกเบี้ยสุทธิ และการขยายตัวของสินเชื่อ รวมทั้ง รายได้ที่ไม่ใช่ดอกเบี้ย เติบโตถึง 29% จากธุรกิจบัตร Bancassurance และรายได้อื่นๆ ที่เกี่ยวเนื่องจากการให้สินเชื่อเป็นหลัก  นอกจากนี้ ธนาคารมีการบันทึกกำไรพิเศษจากการขายเงินลงทุนที่ไม่ใช่ธุรกิจหลัก และมีรายได้เพิ่มจากค่าธรรมเนียมบริการในกลุ่มลูกค้าธุรกิจขนาดใหญ่และลูกค้าธุรกิจ SME ซึ่งเป็นไปตามยุทธศาสตร์ทางธุรกิจของธนาคาร "เชื่อมั่นว่า ธนาคารจะสามารถสร้างความเติบโตทางธุรกิจได้อย่างต่อเนื่องและเป็นไปตามเป้าหมายธุรกิจของปี 2553 โดยอัตราผลตอบแทนส่วนของผู้ถือหุ้น (ROE) จะอยู่ที่ 16-18% ขณะที่การให้สินเชื่อจะขยายตัว 7-10% และรายได้ค่าธรรมเนียมเพิ่มขึ้น15% หรือในระดับที่สูงกว่า"นายวิชิตกล่าว   อย่างไรก็ตามราคาหุ้น SCB  ปรับตัวลงตามภาวะตลาดหุ้นโดยซื้อขายที่ 105.50 บาท ลดลง 1บาท แม้กำไรที่ออกมาสูงอย่างที่คาดการณ์ก็ตาม  ด้านนักวิเคราะห์บริษัทหลักทรัพย์ทิสโก้ ได้ให้คำแนะนำเป็น" ซื้อ"ราคาเป้าหมาย 120 บาทในปีหน้า หลังธนาคาร เปิดตัวสินเชื่อระยะยาว 15 ปี ซึ่งยาวที่สุดในอุตสาหกรรม สำหรับผู้ประกอบการ SMEs ที่มีรายได้ระหว่าง 10-75 ล้านบาท โดยอัตราดอกเบี้ยน่าจะอยู่ที่ MLR ขึ้นไป  โดยบล.ทิสโก้คาดว่าสินเชื่อส่วนนี้น่าจะเพิ่มขึ้นมาอยู่ที่ 30% ของสินเชื่อโดยรวมจากปัจจุบัน 20%